
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U22006-003393/30.06.2006
REFERAT

privind aprobarea Planului Urbanistic de Detaliu “Constructie pentru servicii – Spatii comerciale si birouri”, Bv. Cetatii nr. 93 Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U22006-003393/22.06.2006 privind aprobarea Planului Urbanistic de Detaliu Constructie pentru servicii – Spatii comerciale si birouri, Bv. Cetatii nr. 93 Timişoara;


Având în vedere prevederile Certificatului de Urbanism nr. 6179/16.11.2005;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu Constructie pentru servicii – Spatii comerciale si birouri, Bv. Cetatii nr. 93 Timişoara. 


Planul Urbanistic de Detaliu este elaborat de proiectantul S.C. Studio 3D SRL, proiect nr.19/2005, la cererea beneficiarului S.C. ROLLING S.R.L.
Terenul studiat în cadrul P.U.D. este situat în intravilanul municipiului Timişoara, în zona de nord a oraşului, cu deschidere la o artera importanta – Bv. Cetatii. Prin P.U.G. Timişoara pentru acest amplasament este stabilită funcţiunea de locuinte cu regim de inaltime P-P+2 si functiuni complementare. 

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Suprafaţa totală studiată în cadrul P.U.D. este de 464 mp. şi este proprietatea privată a S.C. ROLLING S.R.L., având nr. topo. 28257, înscris în CF nr. 11262 Timişoara.

Având în vedere că în ultimii ani Bv. Cetatii, zona preponderent rezidenţiala cu constructii P-P+2E+M până la P+4E – P+10E, cu funcţiuni complementare, s-a transformat intr-o zona cu functiune mixta, de locuinte si servicii publice, cu constructii pentru comert, servicii, birouri, prin P.U.D. “Constructie pentru servicii – Spatii comerciale si birouri”, Bv. Cetatii nr. 93 Timişoara se propune realizarea unei zone cu funcţiune de comerţ si servicii publice, cu regim de înălţime maxim S+P+4E+M.


Accesul auto pe parcela se va face din aleea de acces auto, care porneste din str. Soroca (fosta str. Operetei). 

Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate suprateran pentru clienti si în subsolul imobilului pentru birourile si spatiile comerciale propuse (servicii şi comerţ). Accesul in subsol se face cu elevator pentru masini.


Sunt prevăzute bransamente la reţelele edilitare existente în zonă, pentru a deservi obiectivul propus.

Indicii propuşi prin prezenta documentaţie sunt:


POT maxim = 70 %  - funcţiune mixtă locuinţe colective şi servicii, comerţ


CUT maxim = 5,0

Hcornisa maxim = 19,00m


Regim maxim de înălţime S+P+4E+M


Având în vedere regimul de înălţime propus, prin soluţia arhitecturală prezentată este prevăzut lift pentru accesul persoanelor, în conformitate cu normele în vigoare.

Se vor respecta condiţiile impuse de prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu “Constructie pentru servicii – Spatii comerciale si birouri”, Bv. Cetatii nr. 93 Timişoara se va integra în Planul Urbanistic General al Municipiului Timişoara şi va avea o valabilitate de 10 ani.


Documentaţia Plan Urbanistic de Detaliu “Constructie pentru servicii – Spatii comerciale si birouri”, Bv. Cetatii nr. 93 Timişoara va fi supusă dezbaterii publice din 10 iulie 2006, iar concluziile dezbaterii publice se vor prezenta într-un referat anexă. 

